kardosdrur/scandi-wiki huggingface dataset:
Toni Morrison

Toni Morrison () var ein amerikansk forfattar. Ho er rekna som ei av dei viktigaste representantane for afroamerikansk litteratur og fekk i 1993 Nobelprisen i litteratur for forfattarskapen sin. Grunngjevinga var at ho var ei «som genom en romankonst präglad av visionär kraft och poetisk pregnans levandegör en väsentlig sida av amerikansk verklighet».

Liv og virke 
Toni Morrison var det andre barnet til Ramah Willis og George Wofford og voks opp i ein afroamerikansk arbeidarfamilie. Ho las mykje i barndomen; favorittforfattarar var Jane Austen og Leo Tolstoj. Takk vere faren fekk ho kjennskap til den afroamerikanske munnlege forteljartradisjonen.

I 1949 byrja ho å studere engelsk litteratur ved Howard University i Washington (D.C.), eit «svart» universitet. Ho blei Bachelor of Arts i engelsk i 1953 og Master of Arts ved Cornell University i 1955. Frå 1955 til 1957 underviste ho i engelsk litteratur ved ved Texas Southern University i Houston, og vendte i 1957 attende til Howard University, no som dosent. Året etter gifta ho seg med den jamaicanske arkitekten Howard Morrison som ho fekk to søner med. Etter at dei vart skilde i 1964, flytta ho til Syracuse i New York, der ho arbeidde som lærebokredaktør. Eit og eit halv år seinare fekk ho jobb som redaktør ved Random House sitt hovudkvarter i New York City. I løpet av dei seksten åra ho var her (frå 1967 til 1983) spelte ho ei viktig rolle i etableringa av afroamerikansk litteratur, og gav blant anna ut bøker av Toni Cade Bambara, Angela Davis og Gayl Jones. 

Debutboka til Toni Morrison, The Bluest Eye, kom i 1970. Både dette verket og Sula (1974) fekk god kritikk, men det var først med Song of Solomon (1977) ho opplevde den store publikumssuksessen.

Bøker 

The Bluest Eye (1970, omsett til norsk som De blåeste øyne 1994)
Sula (1973, Sula 1995)
Song of Solomon (1977, Sangen om Salomon  1979)
Tar Baby (1981, Dukke i bek 1981)
Beloved (1987, Elskede 1988)
Jazz (1992, Jazz 1992)
Playing in the Dark (1993) (artiklar om litteratur, ikkje omsett til norsk; svensk utgåve Mörkt spel)
Paradise (1998, Paradis, 1998)
Love (2003, Kjærlighet, 2004)
A Mercy (2008, En nåde, 2009)

Kjelder 

Denne artikkelen bygger på «Toni Morrison» frå ,  den 25. februar 2012.

Bakgrunnsstoff 
Claudia Brodsky Lacour, Elissa Schappell, Toni Morrison, The Art of Fiction No. 134, 1993, The Paris Review
Toni Morrison's oral history video excerpts at The National Visionary Leadership Project
 Biografi på Literary Encyclopedia
 https://www.nobelprize.org/prizes/literature/1993/morrison/facts/ Fakta om Morrizon] ved nobelprize.org

USA-amerikanske forfattarar
Nobelprisvinnarar frå USA
Nobelprisen i litteratur
Folk frå Lorain County
Vegard Markhus

Vegard Markhus () er ein norsk forfattar, illustratør og lærar. 

Han debuterte i 2008 med bildeboka Redd som han hadde både skrive og illustrert. I 2010 kom bildeboka Timothy mister seg sjølv som han fekk Nynorsk barnelitteraturprisen for.

Markhus er oppvaksen i Norheimsund. Han bur i Bergen og arbeider som lærar.

Bibliografi

Bøker

Prisar og utmerkingar 
 Nynorsk barnelitteraturpris 2010 for Timothy mister seg sjølv

Kjelder

Bakgrunnsstoff 
 Bloggen til Vegard Markhus

Folk frå Kvam
Forfattarar frå Hordaland
Norske barnebokforfattarar
Norske illustratørar
Norske skjønnlitterære debutantar i 2008
Nynorskforfattarar
Vinnarar av Nynorsk barnelitteraturpris
Norrtälje kommun

Norrtälje (Norrtälje kommun) er ein kommune i Stockholms län i Sverige. Folketalet er 56 005. Administrasjonssenteret i kommunen er Norrtälje.

Tettstader 
Norrtälje kommune har 16 tettstader.
Innbyggjartalet i tabellen er per 31. desember 2005.

Bakgrunnsstoff 
 www.norrtalje.se

 
Kommunar i Stockholms län
Sissel Horndal

Sissel Horndal () er ein norsk biletkunstnar, grafisk designar, illustratør og forfattar frå Mørsvikbotn.

Horndal er utdanna i måleri frå Nordland Kunst- og Filmskole i Kabelvåg og i grafisk design og illustrasjon frå Kunsthøgskolen i Bergen. Ho driv firmaet Rabarbra Bokmakeri og arbeider som bildekunstnar og illustratør. Tidlegare har ho arbeidd med scenografi og kostyme i teateroppsetjingar og i reklamebyrå.

Ho debuterte som forfattar i 1998 med bildeboka Ei halspastill-historie som ho hadde både skrive og illustrert. Horndal fekk Nynorsk barnelitteraturpris for boka. Same året kom kokeboka Ro, ro til fiskeskjær som ho hadde laga saman med kokken Mareno Storeide. I 2000 kom biletboka Eg er ikkje trøtt og i 2008 kom Himmelspringaren. Den sistnemnde fekk ho også Nynorsk barnelitteraturpris for. I tillegg har ho illustrert bøker frå fleire andre forfattarar, mellom dei fleire samiske barnebøker.

Utgjevingar

Skrive og illustrert 
 1998 – Ei halspastill-historie – barnebok (bildebok), Samlaget (nynorsk)
 2000 – Eg er ikkje trøtt – barnebok (bildebok), Samlaget (nynorsk)
 2008 – Himmelspringaren – barnebok (bildebok), Mangschou, Bergen (nynorsk)
2010 – Stallo og sølvmånen – lydbok, opplesen av Eirin Edvardsen

 2014 - Historia om alfabetet – bildebok, Rabarbra Bokmakeri, Mørsvikbotn (nynorsk)
 2014 - Hokus pokus 1-2-3 – barnebok, Mangschou, Bergen (nynorsk)
 2015 - Sølvmånen – billdebok, Forfatternes Forlag (bokmål)
 2019 - Fra stjernene til livet : en fortelling fra samisk mytologi – barnebok, Iđut, Billefjord (bokmål)

Illustrert 
 1998 – Mareno Storeide: Ro, ro til fiskeskjær 
 2002 – Gøran Andersen: Stuorlådde
 2003 – Knut Tore Andersen: Gå skirri sádá
 2005 – Kine Hellebust: Ho Kirsti og eg
 2005 – Siv-Ingunn Kintel og Adele Nystø Ráhka: Lávllaga
 2006 – Kaia Kalstad: Giella Fábmo 4, Giella Fábmo Barggogirjje
 2007 – Karin Kinge Lindboe: Døden i døra
 2008 – Anne Osvaldsdatter Bjørkli: Huskereisa
 2009 – Sissel Gaup: Sánit ráidalasas 1
 2009 – Sissel Gaup: Sánit ráidalasas 2
 2009 – red. Anders Kintel og Kåre Tjihkkom: Subttsasa Nordlándas
 2011 – Knut Tore Andersen: Sjáŋŋarlåhkåmgirjje
 2011 – Signe Iversen: Mánugánda ja Heike
 2011 – Harald O. Lindbach: Logan vel eambbo
 2011 – Karen Anne Buljo: Nieidagorži
 2011 – Gunn Hild Lem: Måneskinnslandet
 2011 – Liv Andersen og Egil Hyldmo: Folket som kunne fly
 2011 – Ardis R. Eriksen: Sápmái go?

Prisar og utmerkingar 
 1998 – Nynorsk barnelitteraturpris for Ei halspastill-historie 
 2008 – Nynorsk barnelitteraturpris for Himmelspringaren
 2015 – Blixprisen for det barnelitterære forfattarskapet sitt.
2018 - Kulturpris for Sørfold

Referansar

Bakgrunnsstoff 
 Digitaliserte bøker av Sissel Horndal hjå Nasjonalbiblioteket
 horndal.no
 Søk på Sissel Horndal i BIBSYS

Norske barnebokforfattarar
Norske illustratørar
Norske skjønnlitterære debutantar i 1998
Nynorskforfattarar
Vinnarar av Nynorsk barnelitteraturpris
Vinnarar av Blixprisen
Forfattarar frå Nordland
Folk frå Sørfold
Nynorsk i Nord-Noreg
Czesław Miłosz

Czesław Miłosz () var ein polsk poet, prosaforfattar og omsetjar av litauisk opphav som i 1980 fekk Nobelprisen i litteratur for at han «med kompromisslös klarsyn tolkar människans utsatthet i en värld av starka konflikter.» Han snakka fleire språk, men dikta på polsk.

Liv
Miłosz var fødd i Šeteniai i Litauen i dåverande Tsar-Russland, i ein polskspråkleg familie. Han fekk si vidaregåande utdanning i Vilnius, og studerte juss ved Universitetet i Vilnius. Han gav ut si første diktsamling som student, 22 år gammal. Etter denne utdanninga vann han ei statleg stipend for å studera litteratur i Paris.

Seinare arbeidde Czesław Miłosz ei tid i lokal og nasjonal polsk radio. Han arbeidde ved den nasjonale kringkastaren då Tyskland invaderte Polen i 1939, og engasjerte seg i motstanden mot nazistane. Miłosz høyrde makteslaust massakren av jødane i Warszawaghettoen i 1943, noko han seinare skildra i dikt. Året etter var han vitne til øydelegginga av den polske hovudstaden etter Warszawa-opprøret.

Etter krigen blei Czesław Miłosz utnemnd til diplomat, sjølv om han ikkje tilhøyrde kommunistpartiet. Han hoppa av til Frankrike i 1951.
I 1960 flytta Miłosz til USA, og i 1970 blei han amerikansk statsborgar. Han blei professor i slaviske språk ved University of California i Berkeley i 1961.

Miłosz vende tilbake til Polen etter at kommunismen fall. Han døydde i Krakow.

Verk på norsk 
 Issadalen. Aschehoug, 1981.Dolina Issy, 195?
 I løsildens æra. Dikt i utval ved Ole Michael Selberg ; norsk omdikting ved Paal Brekke. Aschehoug, 1981
 Det trellbundne sinn. Aschehoug, 1981. Zniewolony umysł, 1953
 Erobringen av makten. Oktober forlag, 1983. Zdobycie Władzy, 1953
 Poesien som vitne, Charles Eliot Norton-forelesningene 1981-82. Document forlag, 1993
 Bidrag i antologien Polen forteller. Bokklubben, 1991

Referansar

Bakgrunnsstoff 

 
 Nobeltildelinga 1980
 Offisiell webside om Czesław Miłosz 
 Biografi
 Biografi på American Academy of Poets

Polske forfattarar
Polske diktarar
Polske nobelprisvinnarar
Nobelprisen i litteratur
Folk frå Kaunas fylke
Nyköpings kommun

Nyköping (Nyköpings kommun) er ein kommune i Södermanlands län i Sverige. Folketalet er  51 516. Administrasjonssenteret i kommunen er Nyköping.

Tettstader

Bakgrunnsstoff 
  www.nykoping.se 

 
Kommunar i Södermanlands län
Helle Thorning-Schmidt

Helle Thorning-Schmidt () er ein dansk politikar for Socialdemokraterne. Ho var statsminister i Danmark frå 3. oktober 2011 til 28. juni 2015, og formann i Socialdemokraterne sidan 12. april 2005. Ho har vore medlem av Folketinget sidan 8. februar 2005. Etter folketingsvalet 2011 danna ho Thorning-Schmidt-regjeringa og vart dermed den første kvinnelege statsministeren i Danmark.

Bakgrunnsstoff 
 Offisiell nettstad 

Danske statsministrar
Danske folketingsrepresentantar
Socialdemokraterne-politikarar
Medlemmar av Europaparlamentet
Statsvitarar
Folk frå Rødovre
Sámi Grand Prix

Sámi Grand Prix er ei årleg samisk musikktevling som har vorte arrangert av Norsk rikskringkasting (NRK) i Kautokeino sidan 1990. Tevlinga er delt i to delar; i den fyrste delen deltek ein med ein sjølvkomponert joik, i den andre med song. Deltakarane kjem som oftast frå Noreg, Sverige og Finland. Vinnaren får representere Sameland i Liet Ynternasjonaal, ei musikktevling for minoritetsspråk.

Vinnarar av songtevlinga

Vinnarar av joiketevlinga

Kjelder

Denne artikkelen bygger på «Sámi Grand Prix» frå ,  den 27. februar 2012.  

Sámi Grand Prix
Samisk musikk
Europeiske musikktevlingar
Skipingar i 1990
Halvor Nordhaug

Halvor Nordhaug () er ein norsk teolog og tidlegare biskop i Bjørgvin bispedøme. Foreldra hans var salmediktaren Liv Nordhaug og tidlegare biskop i Møre bispedøme, Ole Nordhaug . 

Halvor Nordhaug vart uteksaminert frå Menighetsfakultetet i Oslo i 1978, og året etter vart han ordinert til prest i Fredrikstad domkyrkje. I 1980 vart han feltprest på Heistadmoen, og frå 1981 til 1986 var han prest for norske studentar i utlandet. Frå 1986 til 1991 var han teologisk konsulent i Mellomkyrkjeleg råd før han vart kapellan i Ås kyrkjelyd frå 1991 til 1995. I 1995 vart han rektor ved det praktisk-teologiske seminaret på Menighetsfakultetet. Nordhaug vart verande i denne stillinga til han vart innsett som biskop i Bjørgvin. Han vart utnemnd til biskop i Bjørgvin 25. november 2008, og vart innsett frå 1. januar 2009.

Frå 1993 til 2009 var Nordhaug redaktør i Luthersk Kirketidende. Han har også tidlegare vore nominert til biskop i andre bispedøme i Den norske kyrkja.

Kjelder 

Denne artikkelen byggjer på «Halvor Nordhaug» frå , den 27. februar 2012. 
 av Anne Grete Nilsen, henta inn 27. februar 2012.

Bakgrunnsstoff
 Presentasjon av biskop Halvor Nordhaug med bl.a. talar og ytringar - Frå Bjørgvin bispedøme sine nettsider

Biskopar i den norske kyrkja
Bjørgvin bispedømme
Norske redaktørar
Folkekirken

Folkekirken er den danske statskyrkja og det største kyrkjesamfunnet i Danmark. Kyrkja byggjer på den evangelisk-lutherske læra som blei innført ved reformasjonen i 1536. Sidan 2010 har kyrkja vore med i Porvoo-fellesskapen saman med andre lutherske og anglikanske kyrkjer.

Tilhøvet til staten er nedfelt i den danske grunnloven, der det står at «Den evangelisk-lutherske kirke er den danske folkekirke og understøttes som sådan af staten.» Kyrkja er underlagt Kirkeministeriet i Danmark med kyrkjeministeren som øvste leiar. 

Folkekirken er delt inn i 10 stift i Danmark og 1 på Grønland som kvart er leidd av ein biskop. Desse er igjen inndelt i til saman 107 prosti og vidare i sokn, som blir styrte av valde sokneråd. I 2011 hadde Folkekirken  sokn og  kyrkjer. 1. januar 2023 hadde kyrkja  medlemmer, noko som tilsvarer 72,1 % av innbyggjarane i Danmark.

Folkekirken fungerer òg som eit folkeregister. Ho registrerer fødslar, dødsfall, namneendringar og liknande i heile landet, bortsett frå i Sønderjylland, der kommunane gjer dette.

Kjelder 
Denne artikkelen bygger på «Folkekirken» frå ,  den 28. februar 2012.  
 

 
Religion i Danmark
Protestantiske kyrkjesamfunn
Dansk samfunn
Trio for fiolin, bratsj & cello i Ess-dur, K. 563 av Mozart

Divertimento i Ess, K. 563, er ein stryketrio skriven av Wolfgang Amadeus Mozart. Han vart skriven i 1788, året Mozart skreiv ferdig dei tre siste symfoniane sine og «Koralnation» Pianokonsert. 

Verket vart gjort ferdig i Wien den 27. september 1788, og var dedisert til Michael Puchberg, ein frimurar som hadde lånt Mozart pengar. Premieren var i Dresden den 13. april 1789 med Anton Teyber på fiolin, Mozart på bratsj og Antonín Kraft på cello. På denne tida turnerte Mozart tyske byar på veg til Berlin.

Satsar
Allegro – sonateform
Adagio – sonateform
Menuett – A–B–A
Andante – tema og 4 variasjonar
Menuett – med to forskjellige trioar (t.d. A–B–A–C–A)
Allegro – Sonate-rondoform

Alfred Einstein skriv i Mozart: His Character, His Work at verket var eit av dei største Mozart skreiv.

Kjelder

Denne artikkelen bygger på «Trio for Violin, Viola & Cello in E flat major, K. 563 (Mozart)» frå ,  den 29. februar 2012. 
 oppgav desse kjeldene:
Notes to a concert containing the Divertimento at the Kennedy Center written by Richard Freed
Notes to a concert of the Emerson Quartet written by Peter Laki

Bakgrunnsstoff

Serenadar og divertimenti av Wolfgang Amadeus Mozart
Musikk i 1788
Strykekvartett nr. 16 av Mozart

Strykekvartett nr. 16 i Ess-dur, K. 428/421b, er ein strykekvartett komponert av Wolfgang Amadeus Mozart. Dette er den tredje av Haydnkvartettane, ein serie på seks strykekvartettar han skreiv dei første åra sine i Wien og seinare dediserte til Joseph Haydn.

Verket er i fire satsar:

I. Allegro non troppo
II. Andante con moto
III. Menuetto & Trio
IV. Allegro vivace

Kjelder 

Denne artikkelen bygger på «String Quartet No. 16 (Mozart)» frå ,  den 29. februar 2012. 
 oppgav desse kjeldene: 
 John Irving, Mozart, the "Haydn" quartets. Cambridge: Cambridge University Press (1998)

Bakgrunnsstoff
Opptak av Borromeo String Quartet frå Isabella Stewart Gardner Museum i MP3-format

16
Musikk i 1783
Olava Bidtnes

Olava Bidtnes () er ein norsk lyrikar. 

Ho debuterte i 2004 med diktsamlinga Napp. Den andre diktsamlinga hennar, Tenke på kva havet heiter ein regnfull dag, kom i 2011.

Bidtnes er opphavleg frå Stjørdal, men har budd i Tromsø i mange år. Ho er del av poesigruppa Jernbanepoetene, og skriv på nynorsk. Bidtnes bur i dag i Sandvika utanfor Oslo.

Bøker 
 2004 – Napp – diktsamling
 2011 – Tenke på kva havet heiter ein regnfull dag – diktsamling
 2013 – Berre tru du er ein avdød – diktsamling
 2014 – Blaff – diktsamling

Referansar

Bakgrunnsstoff 
 Bloggen til Olava Bidtnes 
 Utgjevingar av Olava Bidtnes i BIBSYS Ask

Norske lyrikarar
Norske skjønnlitterære debutantar i 2004
Nynorskforfattarar
Forfattarar frå Nord-Trøndelag
Forfattarar frå Troms
Folk frå Stjørdal
Folk frå Tromsø
Anne Karin Fonneland

Anne Karin Fonneland () er ein norsk forfattar frå Sunde i Sunnhordland. Ho skriv prosa, lyrikk og sakprosa. 

Ho debuterte i 1996 med diktsamlinga Marmormjølk, og har sidan skrive fleire diktsamlingar, roman og barnelitteratur. Fonneland har studert psykologi, samfunnsvitskaplege fag og litteraturvitskap.

Bibliografi

Bøker

I bøker - eit utval

Referansar

Bakgrunnsstoff 
 Digitaliserte bøker av Anne Karin Fonneland hjå Nasjonalbiblioteket
 Presentasjon av Anne Karin Fonneland på nettstaden til Bergen Offentlige Bibliotek 
 Utgjevingar av Anne Karin Fonneland i BIBSYS Ask

Folk frå Kvinnherad
Forfattarar frå Hordaland
Norske lyrikarar
Norske skjønnlitterære debutantar i 1996
Nynorskforfattarar
Norske romanforfattarar
Klarinettkvintett av Mozart

Kvintett for klarinett og strykarar, K. 581, vart skriven av Wolfgang Amadeus Mozart i 1789 for klarinettisten Anton Stadler. Ein klarinettkvintett er eit verk for ein klarinett og ein strykekvartett (to fiolinar, ein bratsj og ein cello). Sjølv om han opphavleg vart skriven for bassettklarinett, vert det nesten alltid spelt på ein klarinett i A eller B. Det var den einaste klarinettkvintetten Mozart gjorde ferdig og eit av dei tidlegaste og mest kjende verka for instrumentet. Det er usedvanleg populært i dag på grunn av den lyriske melodien med den andre satsen som mest kjend. 

Eit fragment av partituret finst for ein andre (kanskje den første) klarinettkvintett i B. 

Komponisten indikerte at verket var ferdig den 29. september 1789. Kvintetten vert stundom kalla Stadlerkvintetten, sidan Mozart kalla han dette i eit brev frå april 1790.

Struktur
Verket består av fire satsar: 
Allegro, 4/4
Larghetto, 3/4 i D-dur
Menuetto — Trio I — Trio II, 3/4 (Trio I i a-moll)
Allegretto con Variezioni, 2/2

Det er fleire likskapar mellom denne kvintetten og Klarinettkonserten. Begge er i A-dur og vart skriven for same solist, Anton Stadler. Mozart skreiv òg ein trio for klarinett, bratsj og piano for Stadler, den såkalla Kegelstatt-trioen, i 1786.

I lag med Klarinettkonserten, vert Klarinettkvintetten til Mozart rekna som favorittmusikken til pave Benedikt XVI.

Kvintetten vart nytta i «Goodbye, Farewell and Amen», den aller siste episoden av fjernssynsserien M*A*S*H.

Kjelder 

Denne artikkelen bygger på «Clarinet Quintet (Mozart)» frå ,  den 1. mars 2012. 
 oppgav desse kjeldene:
Einstein, Alfred. translated by Mendel, A. and Broder, N. Mozart, his character, his work. Dover Publications paperback 1972 republication of 1945 Oxford University Press edition . ISBN 978-0195007329.

Bakgrunnsstoff

.
Student recording by Umesh Shankar
Sound clip at Encarta  (Archived 2009-10-31)
Music of Reed at Closed End

 , 2. sats; 3. sats og  4. sats framført av Vlad Weverbergh (historisk bassettklarinett) og Terra Nova Collective
Musikkverk av Wolfgang Amadeus Mozart
Mozart quintet
Kammermusikk
Musikk i 1789
Ein musikalsk spøk

Ein musikalsk spøk (tysk Ein musikalischer Spaß) K. 522, (Divertimento for to horn og strykekvartett) er eit klassisk verk av Wolfgang Amadeus Mozart. Komponisten skreiv dette inn i hans Verzeichnis aller meiner Werke den 14. juni 1787. Musikken var med vilje skriven for å vere morosam, som ein særs påtrengande klossete, mekanisk og overrepeterande komposisjon, med passasjar som vart skrivne for å etterlikne effektane av unøyaktig nedskrivne notar og dårleg framføring.

Struktur

Stykket består av fire satsar:
 Allegro. (i sonateform)
 Menuetto og Trio.
 Adagio cantabile.
 Presto. (Sonate-rondo-form)

Kjelder 

Denne artikkelen bygger på «A Musical Joke» frå ,  den 1. mars 2012. 
 oppgav desse kjeldene:

Bakgrunnsstoff
 
 
Recording of A Musical Joke 

Kammermusikk
Serenadar og divertimenti av Wolfgang Amadeus Mozart
Humor i klassisk musikk
Jon Istad

Jon Istad () frå Voss var ein norsk skyttar og skiskyttar. Han vart skyttarkonge på Landsskyttarstemnet på Kongsberg i 1959, og verdsmeister på 20 km under VM i skiskyting 1966 i Garmisch-Partenkirchen.

Karriere
Istad vart beste norske deltakar både under VM i skiskyting 1962 og VM 1963, siste gongen på ein femteplass. I 1966 vart han i Garmisch-Partenkirchen verdsmeister på 20 km, med tida 1.38,21,8 var han knapt minuttet føre sølvmedaljevinnaren Joszef Sobczak frå Polen i mål. Begge trefte på 16 av 20 skot. På stafetten i same meisterskapen gjekk Istad tredjeetappen på det norske laget som VM-gull, dei andre på laget var Ivar Nordkil, Olav Jordet og ankermannen Ragnar Tveiten. Noreg vann VM-gullet på stafetten også året etter, i Altenberg i DDR. Ola Wærhaug gjekk startetappen, elles gjekk Jordet, Istad og Tveiten dei same etappane som året før. Istad vann bronsemedaljen på 20 km i Altenberg, ei tevling som gjekk under vanskelege tilhøve. Han fekk halvtanna minutt svakare sluttid enn verdsmeisteren Viktor Mamatov frå Sovjetunionen.

Både under vinter-OL 1968 i Grenoble og VM i skiskyting 1969 gjekk Istad på norske sølvlag i stafett. I dei olympiske leikane gjekk han sisteetappen, medan han i 1969 gjekk tredjeetappen. Også Magnar Solberg var på begge dei norske stafettlaga, medan Wærhaug og Jordet fekk OL-sølv og Tveiten og Esten Gjelten vann VM-sølv. Begge åra var det Sovjetunionen som vann gullmedaljane.

Istad la opp i 1969.

Medaljar og besteplasseringar i internasjonale meisterskap
1962: Nr 6 på 20 km under VM i Hämäänlinna 
1963: Nr 5 på 20 km under VM i Seefeld
1964: Nr 11 på 20 km under vinter-OL i Innsbruck
1966: Gullmedalje på 20 km og på 4 x 7,5 km stafett under VM i Garmisch-Partenkirchen
1967: Bronsemedalje på 20 km, gullmedalje på 4 x 7,5 km stafett under VM i Altenberg
1968: Nr 11 på 20 km, sølvmedalje på 4 x 7,5 km stafett under vinter-OL i Grenoble
1969: Nr 9 på 20 km, sølvmedalje på 4 x 7,5 km stafett under VM i Zakopane

Kjelder
Sportsboken, aktuelle årgangar
Fotnotar

Norske skiskyttarar
Norske skyttarar
Verdsmeistrar i skiskyting
Kongepokalvinnarar i skiskyting
Olympiske sølvmedaljevinnarar for Noreg
Norske deltakarar under vinter-OL 1960
Skiskyttarar under vinter-OL 1960
Norske deltakarar under vinter-OL 1964
Skiskyttarar under vinter-OL 1964
Medaljevinnarar under vinter-OL 1968
Norske deltakarar under vinter-OL 1968
Skiskyttarar under vinter-OL 1968
Folk frå Voss